OISHI ขายหุ้นกู้ 1 พันลบ.อายุ 3 ปี ดอกเบี้ย 2.51% ใช้ลงทุนตามแผนธุรกิจ
OISHI ขายหุ้นกู้ 1 พันลบ.อายุ 3 ปี ดอกเบี้ย 2.51% ใช้ลงทุนตามแผนธุรกิจ
11 ธ.ค. 2558

บริษัท โออิชิ กรุ๊ป จำกัด (มหาชน) หรือ OISHI เปิดเผยว่า ที่ประชุมคณะกรรมการบริษัทมีมติอนุมัติการออกและเสนอขายหุ้นกู้ ภายในวงเงินไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2561 นับจากวันออกหุ้นกู้วันที่ 9 ธ.ค. 2558 เสนอขายในกรณีจำกัดให้กับผู้ลงทุนสถาบัน และ/หรือผู้ลงทุนรายใหญ่ จ่ายอัตราดอกเบี้ยคงที่ร้อยละ 2.51 ต่อปี ตลอดอายุหุ้นกู้ ชำระดอกเบี้ยทุก 6 เดือนตลอดอายุหุ้นกู้ โดยมีธนาคารกรุงไทยเป็นผู้จัดการการจัดจำหน่าย ทั้งนี้ บริษัทจะนำเงินจากการขายหุ้นกู้ไปใช้เป็นเงินลงทุนตามแผนธุรกิจและเงินทุนหมุนเวียนของกิจการ